**ОБАВЕЗНА ДОКУМЕНТАЦИЈА УЗ ПРИЈАВУ НА ЈАВНИ КОНКУРС**

Пријава коју на јавни конкурс подносе домаћинства (за породичне куће и станове) нарочито садржи:

1. потписан и попуњен Пријавни образац за суфинасирање мера енергетске ефикасности (Прилог 1) са попуњеним подацима о мери за коју се конкурише и о стању грађевинских(фасадних) елемената и грејног система објекта;
2. фотокопије личних карата или очитане личне карте за сва физичка лица која живе на адреси породичне куће за коју се подноси пријава и имају пребивалиште на наведеној адреси. За малолетна лица доставити пријаву пребивалишта из Полицијске управе.
3. грађевинска дозвола и/или употребна дозвола, решење о озакоњењу или други документ којим се доказује легалност објекта – фотокопија.
4. фотокопију рачуна за утрошену електричну енергију за стамбени објекат за који се конкурише за последњи месец, ради доказа да се живи у пријављеном стамбеном објекту (препоручује се да минимална потрошња не може бити мања од 30 kWh месечно);
5. угoвор прикључења на гасоводну мрежу за меру набавке котла на гас (за набавку котла на природни гас);
6. предмер и предрачун/ профактура за опрему са уградњом издата од привредног субјекта са листе директних корисника (привредних субјеката) (Прилог 2) коју је објавио Град;
7. изјава о члановима домаћинства са фотокопијом личних карата за сваког члана домаћинства са јасно видљивом адресом становања и матичним бројевима малолетних лица;
8. потписана изјава о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања. (Прилог 3)

 **Рок за подношење пријава је 21 дан од дана објављивања на званичној интернет страници града Краљева и огласној табли Градске управе града Краљева, односно од 13.09.2022.године закључно са 03.10.2022.године.**

Попуњени, потписани и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

„ПРИЈАВА ЗА ЈАВНИ КОНКУРС за суфинансирање мера енергетске санације породичних кућа и станова које се односе на унапређење термичког омотача, термотехничких инсталација и уградње соларних колектора за централну припрему потрошне топле воде - НЕ ОТВАРАТИ”, са пуном адресом пошиљаоца на полеђини коверте.

Пријава се предаје лично на писарници Градске управе града Краљева или препоручено поштом на адресу:

Град Краљево

Комисија за реализацију мера енергетске санације породичних кућа и станова које се односе на унапређење термичког омотача, термотехничких инсталација и уградње соларних колектора за централну припрему потрошне топле воде, Трг Јована Сарића број 1.

За све додатне информације и обавештења у вези Јавног конкурса можете се обратити на контакт телефон 036 315 000 и електронску адресу: e-mail: energetskimenadzer@kraljevo.rs .